《由建宁回三山道中重阳》
宋代·喻良能

征鞍初自富沙还，乱叶殷红点碧山。
客里黄花惊度节，镜中白发巧摧颜。
三休磴道惟频叹，一饭茆檐得暂闲。
为想成均新榜帖，阿奴才力胜黄间。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。